
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 587 

6 Αυγούοτου 1998 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΝΟΙΝΩΣΕΙΣ 

Κατάθεση Οριστικής Αποζημίωσης για σύσταση δου¬ 
λείας από την Κοινότητα Άνω Βλασίας Καλαβρύτων 
υπέρ της Τράπεζας Εργασίας Α.Ε. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση και συμπλήρωση της 86548/4686/ 
5.8.1996 απόφασης Υφυπουργού Περιβάλλοντος, 
Χωροταξίας και Δημοσίων Έργων «Αναστολή χορή¬ 
γησης οικοδομικών αδειών εντός του ρυμοτομικού 
σχεδίου των δήμων Αθηναίων, Ταύρου Καλλιθέας, 

Αγ. I. Ρέντη, Μοσχάτου και Πειραιά (Ν. Αττικής)» (Δ 
953), όπως αυτή ισχύει και επιβολή αναστολής χο¬ 
ρήγησης οικοδ. αδειών σε περιοχή εντός του ρυμοτ. 
σχεδίου των δήμων Αθηναίων, Ταύρου, Καλλιθέας, 

Αγ. I. Ρέντη, Μοσχάτου και Πειραιά (Ν. Αττικής) . 2 


ΑΠΑ ΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

( 1 ) 

Κατάθεση Οριστικής Αποζημίωσης για σύσταση δουλείας 
από την Κοινότητα Άνω Βλασίας Καλαβρύτων υπέρ της 
Τράπεζας Εργασίας ΑΈ. 

Η κοινότητα Άνω Βλασίας Καλαβρύτων, Νομού Αχαίας, 
δημοσιεύει, σύμφωνα με το άρθρο 7 παρ. 1 του Ν.Δ. 797/ 


1971, ότι κατέθεσε στο Ταμείο Παρακαταθηκών και Δα¬ 
νείων/Γραφείο Παρακαταθηκών Καλαβρύτων και υπέρ 
της ανώνυμης τραπεζικής εταιρείας με την επωνυμία 
«ΤΡΑΠΕΖΑ ΕΡΓΑΣΙΑΣ Α.Ε.» το χρηματικό ποσό των τρια- 
κοσίων ογδόντα οκτώ χιλιάδων οκτακόσιων εβδομήντα 
τεσσάρων (388.874) δραχμών, που αποτελεί την οριστικά 
προσδιορισθείσα, με την υπ’ αριθ. 219/10.3.1998 από¬ 
φαση του Εφετείου Πατρών, αποζημίωση (1.229,58 τ.μ. X 
300 δρχ.) και τη σχετική υπέρ του πληρεξουσίου δικηγό¬ 
ρου της ΤΡΑΠΕΖΑΣ ΕΡΓΑΣΙΑΣ Α.Ε. προσδιορισθείσα με 
την ίδια απόφαση παράσταση (20.000 δρχ.), για τη δοι^λεία 
διόδου, που συστάθηκε με την υπ’ αριμ. 38/3.12.1995 
απόφαση του κοινοτικού συμβουλίου της κοινότητας Άνω 
Βλασίας και δημοσιεύθηκε στο υπ’ αρ. 15129/16.5.1996 
φύλλο της ημερήσιας εφημερίδας «Η ΗΜΕΡΑ» του νομού 
Αχαίας, σε τμήμα ακινήτου της ΤΡΑΠΕΖΑΣ ΕΡΓΑΣΙΑΣ 
Α.Ε. που βρίσκεται στη θέση «Λαϊνά» της περιφέρειας της 
κοινότητας Άνω Βλασίας, όπως αυτό αποτυπώνεται στο 
από 8.8.1995 κτηματολογικό διάγραμμα της μηχανικού 
της ΤΥΔΚ Αχαίας Ειρήνης Σπάθή, που έχει θεωρηθεί από 
τον προϊστάμενο της ίδιας υπηρεσίας Γεώργιο Κόφτη. 

Για την παραπάνω κατάθεση της οριστικής αποζημίω¬ 
σης εκδόθηκε το υπ' αριθμ. 4888/23.7.1998 γραμμάτιο 
συστάσεως παρακαταθήκης ποσού δραχμών: 388.874, 
του Ταμείου Παρακαταθηκών και Δανέ ίων/ Γράφε ίο Πα¬ 
ρακαταθηκών Καλαβρύτων. 

Αθήνα, 30 Ιουλίου 1998 

Για την κοινότητα Άνω Βλασίας Καλαβρύτων 
Ο Πληρεξούσιος Δικηγόρος 
ΓΕΩΡΓΙΟΣ Α. ΛΑΖΟΥΡΑΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 20506/4510 (2) 

Τροποποίηση και συμπλήρωση της 86548/4686/- 
5.8.1996 απόφασης Υφυπουργού Περιβάλλοντος, Χω¬ 
ροταξίας και Δημοσίων Έργων «Αναστολή χορήγησης 
οικοδομικών αδειών εντός του ρυμοτομικού σχεδίου 
των δήμων Αθηναίων, Ταύρου Καλλιθέας, Αγ. I. Ρέντη, 
Μοσχάτου και Πειραιά (Ν. Αττικής)» (Δ 953), όπως αυτή 
ισχύει και επιβολή αναστολής χορήγησης οικοδ. αδειών 
σε περιοχή εντός του ρυμοτ. σχεδίου των δήμων Αθη¬ 
ναίων, Ταύρου, Καλλιθέας, Αγ. I. Ρέντη, Μοσχάτου και 
Πειραιά (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 1577/ 
1985 «Γενικός Οικοδομικός Κανονισμός» (Α’ 210). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137) που προ¬ 
στέθηκε με το άρθρο 27 του Ν. 2081/1992 (Α, 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α’ 38). 

3. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανόμαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α’ 9). 

4. Την αριθ. Δ17α/03/99/Φ.2.2.1/29.10.1996 από¬ 
φαση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 
διοτήτων του Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων Χρήστο Βερελή και Θε¬ 
όδωρο Κολιοπάνο» (1006Β/4.11.1996). 

5. Τα οικ. 4146/1355/98/1314/16.2.1998 και από 
24.3.1998 έγγραφα της Δ/νσης Πολεοδομικού Σχεδια- 
σμού - Τμήμα παραδοσιακών οικισμών. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και των οικείων Ο.Τ.Α., αποφασί¬ 
ζουμε: 

Άρθρο 1 

Η 86548/4686/5.8.1996 απόφαση του Υφυπουργού 
Περιβάλλοντος, Χωροταξίας και Δημοσίων Έργων (Δ 
953), η ισχύς της οποίας παρετάθη με την 26481/5491/ 
5.9.1997 απόφαση Υπουργού (Δ 789) και τροποποιήθηκε 
και συμπληρώθηκε με την 29407/6067/6.10.1997 (Δ. 
868) απόφαση Υφυπουργού, τροποποιείται και συμπλη¬ 
ρώνεται, όπως στις επόμενες παραγράφους: 

1. Αντικαθίσταται η παρ. 6 της ενότητας II της παρα¬ 
πάνω απόφασης ως εξής: 

6. Η χορήγηση αδειών αλλαγής χρήσης των κτιρίων και 
διαρρύθμισής τους για προσαρμογή στη νέα χρήση, χορή¬ 
γηση βεβαιώσεων χρήσεων γης καθώς και ανανέωσης 
χρήσεων, με τις παρακάτω προϋποθέσεις: 

α. Δεν προσαυξάνεται ο όγκος και ο υλοποιημένος σ.δ. 
του κτιρίου. 

β. Διατηρείται και εντάσσεται στη νέα χρήση ο αξιόλο¬ 


γος μηχανικός εξοπλισμός που τυχόν υπάρχει σε υφιστά¬ 
μενα βιομηχανικά κελύφη. 

γ. Δεν θίγονται παραδοσιακά στοιχεία της εξωτερικής 
όψης και του εσωτερικού και κτιρίου (λιθοδομές, παλαιό 
κλιμακοστάσια, κορνίζες κλπ), κατά την προσαρμογή αυ¬ 
τού στη νέα χρήση, αλλά εντάσσονται αυτά σε αυτήν. 

δ. Απαιτείται προέγκριση από τη Δ/νση Πολεοδομικού 
Σχεδιασμού του Υπουργείου Περιβάλλοντος, Χωροταξίας 
και Δημοσίων Έργων με την προσκόμιση των παρακάτω 
στοιχείων: 

Απόσπασμα ρυμοτομικού σχεδίου όπου θα σημειώνεται 
η θέση του κτιρίου. 

Φωτογραφίες του εσωτερικού και του εξωτερικού του 
κτιρίου. 

Τεχνική περιγραφή όπου πρέπει να περιγράφονται η αρ¬ 
χική και η προτεινόμενη χρήση του κτιρίου κατ’ όροφο κα¬ 
θώς και στοιχεία σχετικά με την χρονολογία κατασκευής 
του, τα υλικά χρωματισμούς κλπ. 

ε. Για την χορήγηση της οικοδομικής άδειας απαιτού¬ 
νται πέραν των στοιχείων της προηγούμενης παραγράφου 
(δ) και των υπολοιπών απαραίτητων δικαιολογητικών και 
τα εξής: 

Αποτύπωση του κτιρίου σε όλους τους ορόφους καθώς 
και αποτύπωση τυχόν υπάρχοντος μηχανολογικού εξοπλι¬ 
σμού εντός αυτού ή αξιόλογων στοιχείων του περιβάλλο¬ 
ντα χώρου του (π.χ. παλαιές καπνοδόχοι). 

Αντίγραφα υπαρχουσών προεκδοθεισών οικοδομικών 
αδειών. 

Αναλυτική κατάσταση εργασιών και επεμβάσεων που 
απαιτούνται για την προσαρμογή του κτιρίου στην νέα 
χρήση. 

Γνωμοδότηση της ΕΠΑΕ για τις προτεινόμενες επεμβά¬ 
σεις στο κτίριο. 

2. Αντικαθίσταται η παρ. 7 της ενότητας II της παρα¬ 
πάνω απόφασης ως εξής: 

«7. Η χορήγηση οικοδομικής άδειας ανέγερσης οικοδο¬ 
μής στην ιδιοκτησία επί της οδού Πολυκράτους 1 και Αρά- 
χθου γωνία στο οικοδομικό τετράγωνο 195 (περιοχή 20) 
του εγκεκριμένου ρυμοτομικού σχεδίου Μοσχάτου βάσει 
αρχιτεκτονικών σχεδίων που θα εγκριθούν από τη Διεύ¬ 
θυνση Πολεοδομικού Σχεδιασμού.» 

3. Μετά την παρ. 8 της ενότητας II προστίθενται πα- 
ραγρ. 9,10,11, 12 και 13 ως εξής: 

9 . Η χορήγηση οικοδομικών αδειών ανέγερσης νέων οι¬ 
κοδομών καθώς και αδειών προσθήκης κατ’ επέκταση ή 
καθ’ ύψος σε υφιστάμενες οικοδομές αποκλειστικά για 
χρήση κατοικίας στις περιοχές με στοιχεία I, II, III, IV και V, 
που φαίνονται περικλειόμενες με κόκκινη γραμμή στο 
σχετικό πρωτότυπο διάγραμμα σε κλίμακα 1:5000, που 
θεωρήθηκε από τον Προϊστάμενο της Δ/νσης Τοπογραφι- 
κών Εφαρμογών με την 1998 πράξη του και που αντίτυπό 
του σε φωτοσμίκρυνση δημοσιεύται με την παρούσα από¬ 
φαση, με τις παρακάτω προϋποθέσεις: 

α. Ο συντελεστής δόμησης, το ποσοστό κάλυψης, το 
μέγιστο ύψος των κτιρίων και ο μέγιστος αριθμός ορόφων 
που επιτρέπεται να υλοποιηθούν στο κτίριο κατά περιοχή 
δεν θα υπερβαίνει τα παρακάτω μεγέθη: 


Περιοχή 1: 

Συντελετής Δόμησης: 

2,3 

(Δ. Αθηναίων) 

αριθμός ορόφων: 

4 

(Δ. Ταύρου) 

ύψος οικοδομών: 

14 

Περιοχή II: 

Συντελεστής Δόμησης: 

1,8 

(Δ. Ταύρου) 

αριθμός ορόφων: 

4 

ύψος οικοδομών: 
Περιοχή III: 

Συντελεστής Δόμησης: 

14 

1,0. 

(Δ. Μοσχάτου) 

Κάλυψη: 

50%. 

(Δ. Καλλιθέας) 

αριθμός ορόφων: 

3 

(Δ. Αγ. 1. Ρέντη) 

ύψος οικοδομών: 

11 

Περιοχή IV: 

Συντελεστής Δόμησης: 

2,4 

(Δ. Αγ. Ρέντη) 

αριθμός ορόφων: 

4 

ύψος οικοδομών: 
Περιοχή V: 

Συντελεστής Δόμησης: 

14 

2,6. 

(Δ. Πειραιά) 

αριθμός ορόφων: 

4 

ύφος οικοδομών: 

β. Κατά την τοποθέτηση των κτιρίων στο 

14 

οικόπεδο 


εφαρμόζονται οι διατάξεις των εδαφ. α, β και γ της πα- 
ραγρ. 3 του άρθρου 9 του Ν. 1577/1985 «ΓΟΚ» (Α’ 210), 
ανεξαρτήτως του ισχύοντος στην περιοχή συστήματος δό¬ 
μησης πριν της ισχύ του παραπάνω νόμου. 

Επίσης η Επιτροπή Πολεοδομικού και Αρχιτεκτονικού 
Ελέγχου δύναται να επιβάλλει περιορισμούς ως προς την 
τοποθέτηση των κτιρίων στο οικόπεδο ώστε: 

Να προστατεύονται βασικά σημεία θέας των κοινοχρή¬ 
στων χώρων και των ελεύθερων χώρων αστικού πρασί¬ 
νου. 

Να προβάλλονται τα διατηρητέα κτίρια και να προστα¬ 
τεύεται η θέα τους. 

Να μην δημιουργούνται υποβαθμισμένοι ελεύθεροι χώ¬ 
ροι ανάμεσα σε όμορες ιδιοκτησίες. 

γ. Τα χρησιμοποιούμενα υλικά στα κτίρια πρέπει να είναι 
καλής εμφάνισης και ποιότητας. 

Δεν επιτρέπεται η χρησιμοποίηση ευτελών υλικών (αυ¬ 
λακωτών λαμαρινών, αυλακωτών φύλλων αλουμινίου, πλα¬ 
στικού, ελενίτ και άλλων υλικών αναλόγου αντοχής και πα¬ 
ρεμφερούς εμφανίσεως) στα κτίρια ή σε τμήματα αυτών, 
στα βοηθητικά κτίσματα, αποθηκευτικούς χώρους κλπ. 

δ. Ειδικότερα στα οικοδομικά τετράγωνα 177, 178, 

174,182,187, 186 και 189 (περιοχή 20) και στην περιοχή 
που περικλείεται από τις οδούς Πρέσπας, Πύργου, Αρά- 
χθου, Πολυκράτους, Κένεντυ και Κονδύλη για τη χορή¬ 
γηση των σχετικών οικοδομικών αδειών, επί πλέον των 
προϋποθέσεων των προηγουμένων εδαφίων απαιτείται 
και η σύμφωνη γνώμη της Δ/νσης Πολεοδομικού Σχεδια- 
σμού και Υπουργείου Περιβάλλοντος Χωροταξίας και Δη¬ 
μοσίων Έργων. 

10. Η χογήρηση οικοδομικών αδειών ανέγερσης νέων 
οικοδομών καθώς και αδειών προσθήκης κατ’ επέκταση, 
ή καθ’ ύφος σε υφιστάμενες οικοδομές για πολιτιστικά 
κτίρια στάθμευσης, γραφεία, τράπεζες, ασφάλειες, κοι¬ 
νωφελείς οργανισμούς καθώς και καταστήματα επιφά¬ 
νειας μικρότερης των 200 τ.μ. μετά από έγκριση της χρή¬ 
σης από τη Δ/νση Πολεοδομικού Σχεδιασμού του Υπουρ¬ 
γείου Περιβάλλοντος, Χωροταξίας και Δημοσίων Έργων 
και με τις προϋποθέσεις: 

α. Των εδαφίων α,β και γ της προηγουμένης παραγρά¬ 
φου 9, σε περίπτωση ανέγερσης της οικοδομής στις πε¬ 
ριοχές με στοιχεία I, II, III, IV, και V, και 

β. Των εδαφίων β και γ της προηγουμένης παραγράφου 
9, εφαρμοζομένων, κατά τα λοιπά, των διατάξεων του από 
20.9.1995 (Δ’ 1049) π.δ/τος, σε περίπτωση ανέγερσης 
της οικοδομής στα οικοδομικά τετράγωνα 231 και 232 
(περιοχής 18). 

11. Κατεδαφίσεις που κρίνονται από την πρωτοβάθμια 
ή την δευτοροβάθμια Επιτροπή Πελεοδομικού και Αρχιτε¬ 
κτονικού Ελέγχου (ΕΠΑΕ) και για τις οποίες συνηγορεί η 


Δ/νση Πολεοδομικού Σχεδιασμού του Υπουργείου Περι¬ 
βάλλοντος, Χωροταξίας και Δημοσίων Έργων. 

12. Η χορήγηάη οικοδομικών αδειών σε διατηρητέα κτί¬ 
ρια μετά τον καθορισμό ειδικών όρων και περιορισμών δό- 
μησης αυτών, σύμφωνα με τις διατάξεις του άρθρου 4 
παρ. 2 του Ν. 1577/1985 «ΓΟΚ» (Α’ 210). 

13. Η χορήγηση αδείας για τις οποίες έχει υποβληθεί 
πλήρης φάκελλος στην αρμόδια Πολεοδομική υπηρεσία 
μέχρι 27.8.1996, ημέρα δημοσίευσης της υπ’ αρ. 86548/ 
4686/5.8.1996, απόφασης υφυπουργού ΠΕΧΩΔΕ. 

4. Μετά την ενότητα II προστίθεται ενότητα III ως εξής: 

«Στην αναστολή που επιβάλλεται με την παρούσα από¬ 
φαση περιλαμβάνεται και η έκδοση εγκρίσεων για την 
εγκατάσταση γιγαντοαφισών διαφημιστικών πανώ επί ικρι¬ 
ωμάτων, εγκαταστάσεων σταθμών ραδιοεπικοινωνίας στα 
δώματα των κτιρίων κπλ, καθώς και άλλων, συναφών στοι¬ 
χείων και εγκαταστάσεων που μπορεί να προσβάλλουν το 
περιβάλλον». 

Άρθρο 2 

1. Αναστάλλεται μέχρι 26.8.1998 η χορήγηση οικοδομι¬ 
κών αδειών στις εντός του εγκεκριμένου ρυμοτομικού 
σχεδίου περιοχές των δήμων Αθηναίων και Πειραιώς (Ν. 
Αττικής), όπως αυτές φαίνονται σε σκιαγράφιση στο σχε¬ 
τικό πρωτότυπο διάγραμμα της παραγρ. 3 του προηγουμέ¬ 
νου άρθρου 1. 

II. 1) Από την παραπάνω αναστολή εξαιρούνται οι περι¬ 
πτώσεις των παραγράφων 1, 2, 3, 4, 5, 6, 11 και 12 της 
ενότητας II της 86548/4686/5.8.1996 (Δ' 953/- 
27.8.1996) απόφασης του Υφυπουργού Περιβάλλοντος, 
Χωροταξίας και Δημοσίων Έργων, όπως ισχύει μετά την 
τροποποίηση και συμπλήρωση αυτής με το άρθρο 1 της 
παρούσας. 

2. Επίσης από την παραπάνω αναστολή εξαιρούνται: 

Α. Η χορήγηση οικοδομικών αδειών ανέγερσης νέων οι¬ 
κοδομών καθώς και αδειών προσθήκης κατ' επέκταση ή 
καθ' ύφος σε υφιστάμενες οικοδομές αποκλειστικά για 
χρήση κατοικίας στις περιοχές με στοιχεία Α, Β και Γ που 
φαίνονται περικλειόμενες με κίτρινη γραμμή στο διά¬ 
γραμμα της παραγράφου 3 του προηγουμένου άρθρου 1, 
με τις παρακάτω προϋποθέσεις: 

α. Ο συντελεστής δόμησης, το μέγιστο ύφος των κτι¬ 
ρίων και ο μέγιστος αριθμός ορόφων που επιτρέπεται να 
υλοποιηθούν στο κτίριο κατά περιοχή δεν θα υπερβαίνει 


τα παρακάτω μεγέθη: 

Περιοχή Α: Συντελεστής Δόμησης: 1,2 

(Δήμος Αθηναίων) αριθμός ορόφων: 2 

ύφος οικοδομών: 7,50 μέτρα 

Περιοχή Β: Συντελεστής Δόμησης: 1,8. 

(Δ. Αθηναίων) αριθμός ορόφων: 3 

ύφος οικοδομών: 11 μέτρα. 

Περιοχή Γ: Συντελεστής Δόμησης: 2,6. 

(Δήμος Πειραιά) αριθμός ορόφων: 4 

ύφος οικοδομών: 14 μέτρα. 


β. Κατά την τοποθέτηση των κτιρίων στο οικόπεδο 
εφαρμόζονται οι διατάξεις των εδαφ. α, β και γ της πα- 
ραγρ. 3 του άρθρου 9 του Ν. 1577/1985 «ΓΟΚ» (Α’ 210), 
ανεξαρτήτως του ισχύοντος στην περιοχή συστήματος δό¬ 
μησης πριν την ισχύ του παραπάνω νόμου. 

Επίσης η Επιτροπή Πολεοδομικού και Αρχιτεκτονικού 
Ελέγχου δύναται να επιβάλλει περιορισμούς ως προς την 
τοποθέτηση των κτιρίων στο οικόπεδο ώστε: 

Να προστατεύονται βασικά σημεία θέας των κοινοχρή¬ 
στων χώρων και των ελεύθερων χώρων αστικού πρασί¬ 
νου. 

Να προβάλλονται τα διατηρητέα κτίρια και να προστα¬ 
τεύεται η θέα τους. 

Να μην δημιουργούνται υποβαθμισμένοι ελεύθεροι χώ¬ 
ροι ανάμεσα σε όμοιες ιδιοκτησίες. 

γ. Τα χρησιμοποιούμενα υλικά στα κτίρια πρέπει να είναι 
καλής εμφάνισης και ποιότητας. 

Δεν επιτρέπεται η χρησιμοποίηση ευτελών υλικών (αυ¬ 
λακωτών λαμαρινών, αυλακωτών φύλλων αλουμινίου, πλα¬ 
στικού, ελενίτ και άλλων υλικών αναλόγου αντοχής και πα¬ 
ρεμφερούς εμφανίσεως) στα κτίρια ή σε τμήματα αυτών, 
στα βοηθητικά κτίσματα, αποθηκευτικούς χώρους κλπ. 

δ. Απογορεύεται η κατασκευή των κτιρίων σε υποστη- 
λώματα (ΡΙΙΟΤΙδ)στις περιοχές Α και Β. 

ε. Ειδικότερα στο οικοδομικό τετράγωνο 24 (περιοχή 
58) για τη χορήγηση των σχετικών οικοδομικών αδειών, 
επί πλέον των προϋποθέσεων των προηγουμένων εδα¬ 
φίων απαιτείται και η σύμφωνη γνώμη της Δ/νσης Πολεο- 
δομικού Σχεδιασμού του Υπουργείου Περιβάλλοντος, Χω¬ 
ροταξίας και Δημοσίων Έργων. 

Β. Η χορήγηση οικοδομικών αδειών ανέγερσης νέων οι¬ 
κοδομών καθώς και αδειών προσθήκης κατ’ επέκταση ή 
καθ, ύψος σε υφιστάμενες οικοδομές για πολιτιστικά κτί¬ 


ρια, κτίρια στάθμευσης, γραφεία, τράπεζες, ασφάλειες, 
κοινωφελείς οργανισμούς καθώς και καταστήματα επιφά¬ 
νειας μικρότερης των 200 τ.μ. μετά από έγκριση της χρή¬ 
σης από την Δ/νση Πολεοδομικού Σχεδιασμού του Υπουρ¬ 
γείου Περιβάλλοντος, Χωροταξίας και Δημοσίων Έργων 
και με τις προϋποθέσεις των εδαφίων α, β, γ και δ της 
προηγουμένης παραγράφου 2Α. 

III. Στην αναστολή που επιβάλλεται με την παρούσα 
απόφαση περιλαμβάνεται και η έκδοση εγκρίσεων για την 
εγκατάσταση γιγαντοαφισών, διαφημιστικών πανώ επι 
ικριωμάτων, εγκαταστάσεων, σταθμών ραδιοεπικοινωνίας 
στα δώματα των κτιρίων κλπ, καθώς και άλλων συναφών 
στοιχείων και εγκαταστάσεων που μπορεί να προσβάλ¬ 
λουν το περιβάλλον. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Ιουλίου 1998 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΟΛΙΟΠΑΝΟΣ 






















